ועדת החינוך, התרבות והספורט, כנסת 18, פרוטוקול מספר 234, 2010-06-15 13:00

זבולון אורלב: צהריים טובים לכולם, אני מתכבד לפתוח את הישיבה.

זבולון אורלב: אני קודם כל מודה לשרת התרבות והספורט שנתנה את הסכמתה להשתתף בישיבה מיוחדת שאנחנו מקדישים לרגל שבוע הספר.

זבולון אורלב: אנחנו עושים זאת באופן מסורתי – לקיים ישיבה – ואני גם רוצה לנצל את ההזדמנות ולהתנצל לפני השרה, שזו הייתה לנו כבר תקלה שנייה שקבענו את המועד הקודם, מבלי שיכולנו לוודא שהשרה יכולה להשתתף.

זבולון אורלב: אני מודה לך על נכונותך להשתתף.

זבולון אורלב: כידוע אנחנו באמצע פעילות שנתמכת על ידי השרה להסדיר בחקיקה את מצבו של הספר ואת מצבם של הסופרים בישראל, ועל פי החלטה של ועדת השרים לחקיקה הוקמה ועדת שרים בראשותו של השר יוסי פלד ששוקד עתה על המלאכה, וכולנו ממתינים לסיומה של הועדה וגיבוש המלצות, כדי שנוכל להתקדם.

זבולון אורלב: זאת הצעת חוק שבבסיסה יזם אותה חבר כנסת ניצן הורוביץ, ובאיזשהו שלב אנחנו חברנו ועברנו לנוסח שהוא נוסח מתוקן יותר, שזכה לברכתה של השרה לבנת.

זבולון אורלב: אנחנו נקדיש ישיבה של שעה למצבם של הסופרים והספריות בישראל.

זבולון אורלב: כידוע בשעה שתיים מתקיים פרויקט בטרקלין, שהחל אותו חבר כנסת אורי אורבך בשנה שעברה של שרים וחברי כנסת שמקריאים קטעים נבחרים מתוך סופרי ישראל כדי לרומם ולחזק את מעמדם של הספרים והסופרים במדינת ישראל.

זבולון אורלב: צר לי שאני היום כבר מקיים ישיבה שנייה בסוגיית הספר, כי קיימנו דיון חירום על סוגיית סגירת הספרייה הציבורית בקריית שמונה, ואני מקווה שהבעיה שם תיפתר.

זבולון אורלב: ואנחנו נקדיש את הדיון הזה למצבם של הסופרים והספריות בישראל.

זבולון אורלב: כאמור אנחנו עושים הכול באופן תמציתי, ואני אכבד את השרה לבנת לפתוח את הדיון.

זבולון אורלב: בבקשה.

לימור לבנת: תודה רבה, אדוני יו"ר הוועדה.

לימור לבנת: אני חושבת שאכן טוב שוועדת החינוך, התרבות והספורט של הכנסת מתכנסת בנושא החשוב הזה.

לימור לבנת: זו לא הפעם הראשונה, אבל הפעם הזו היא במועד קרוב לשבוע הספר, במסגרת חודש הקריאה והספרות במסגרת "ישראל קוראת", ואכן הנושא הוא יותר מאשר ראוי.

לימור לבנת: בגלל מסגרת הזמנים הקצרה, אנסה להיות מאוד תמציתית.

לימור לבנת: בקשר לנושא הספרייה בקריית שמונה, לא הייתי בדיון הקודם.

לימור לבנת: אני רוצה לציין כאן שהספרייה בקריית שמונה למעשה נסגרה בגלל סגירת המתנ"ס בקריית שמונה, בגלל בעיות שקיימות שם ברשות המקומית.

לימור לבנת: אין לזה דבר וחצי דבר עם הספרייה עצמה, שהיא ספרייה מצוינת, פעילה, מקבלת את תקציבה במועד ממשרד התרבות, וזאת איננה הבעיה.

לימור לבנת: אבל זה כרגע לא נושא הדיון, אז אני אולי אתייחס לשלושה נושאים לפני שאתייחס לחוק להגנת הספרות והסופרים בישראל.

לימור לבנת: אנחנו נמצאים בעיצומו של מיזם (כדי לא לומר את המילה פרויקט) חדש, אשר נעשה על ידי משרד התרבות והספורט, מרכז הספר והספריות בישראל.

לימור לבנת: מדובר בחודש ימים של אירועי ספרות ועידוד הקריאה ברחבי הארץ ובספריות הציבוריות.

לימור לבנת: זה כולל גם בתי קפה, זה כולל טיולים ברחבי הארץ, ביחד עם גורמים שונים: החברה להגנת הטבע, ועוד כהנה וכהנה, בכל רחבי הארץ, מקצה הארץ ועד קצה.

לימור לבנת: זה זוכה להצלחה אדירה.

לימור לבנת: בשנה הבאה אני מאמינה שנוכל להרחיב את הפעילות משום שממש אין מקום.

לימור לבנת: בטיולים למשל "בעקבות ספרים וסופרים" ההרשמה מיד בהתחלה נסגרה.

לימור לבנת: צריך היה להוסיף עוד טיולים כאלה, וגם בהם אין כבר מקום.

לימור לבנת: אני מזמינה לעוד אירועים.

לימור לבנת: עדיין לא הסתיימו כל האירועים, אפשר עוד להצטרף.

לימור לבנת: הציבור באמת כולו נוהר בהמוניו.

לימור לבנת: אני עצמי השתתפתי כאן בירושלים באחד מהאירועים כאן בבתי קפה עם שהרה בלאו.

לימור לבנת: זה היה פשוט אירוע מדהים.

לימור לבנת: באמת יוצא מן הכלל.

לימור לבנת: ישבו כמה עשרות אנשים.

לימור לבנת: באתי בלי לקבוע מראש.

לימור לבנת: פשוט הגעתי.

לימור לבנת: זה היה מדהים ויפהפה.

לימור לבנת: זה אירוע ראשון שרציתי לדווח עליו לוועדה.

לימור לבנת: לא כולם עדיין מכירים אותו.

לימור לבנת: הוא ימשיך גם בשנים הבאות.

לימור לבנת: חברי הכנסת יקבלו מחר במייל את לוח האירועים.

לימור לבנת: אני מקבלת את ההערה.

לימור לבנת: היינו אולי צריכים מלכתחילה לדאוג שחברי הכנסת יקבלו את לוח האירועים.

לימור לבנת: בשנה הבאה נתקן את הדבר הזה.

לימור לבנת: אדוני היו"ר, אני מבקשת לעדכן את חברי הוועדה לגבי המחלקה לספריות ציבוריות.

לימור לבנת: כידוע הספריות הציבוריות היום על פי חוק ניזונות מתקציב שגדל מדי שנה.

לימור לבנת: הביקור בספריות הציבוריות כיום הוא חינם.

לימור לבנת: אנחנו מתכוונים בקרוב לצאת בקמפיין על מנת שהציבור יידע.

לימור לבנת: לא כל הציבור יודע.

לימור לבנת: אבל גם כך יש היום גידול במספר הקוראים הפעילים במהלך השנים האחרונות.

לימור לבנת: תקציב הספריות הציבוריות ב-2010 הוא 50 מיליון ו-700 אלף שקל.

לימור לבנת: כל שנה על פי חוק הסכומים עולים ב-11 מיליון שקלים.

לימור לבנת: אני לא רואה שיש נתון מעודכן ל-2010 לגבי מספר הקוראים, עוד לא עשינו סקר.

לימור לבנת: מספר הקוראים בשנת 2009 היה 832 אלף קוראים לעומת 716 אלף קוראים ב-2007, כך שאנחנו רואים שיש כל הזמן עלייה.

לימור לבנת: מספר המשתתפים בפעולות תרבות בספריות הציבוריות, אנחנו מקיימים היום הרבה פעולות תרבות, ב-2007 הוא היה 283 אלף, בשנת 2009 הוא כבר היה 450 אלף.

לימור לבנת: כך שחל גידול מאוד מרשים בפעילות הזאת.

לימור לבנת: אני אסתפק כרגע בנתונים האלה.

לימור לבנת: אבל הכוונה כיום היא שיותר ויותר אנשים וצעירים יגיעו לספריות הציבוריות, ולזה אנחנו מגיעים גם באמצעות כמובן פעילות תרבות בתוך הספריות הציבוריות.

לימור לבנת: אנחנו נעלה כל דבר נוסף כמובן.

לימור לבנת: גם המנכ"לית אורלי פרומן וגם ראש מינהל תרבות צח גרניט שנמצאים כאן, במידת הבקשות של היו"ר וחברי הוועדה.

לימור לבנת: לעניין הצעת החוק להגנת הספרות והסופרים בישראל.

לימור לבנת: כפי שאמרת, ועדת השרים לחקיקה החליטה להקים ועדה בראשותו של השר יוסי פלד.

לימור לבנת: הוועדה הזו ישבה על המדוכה כבר חמש ישיבות, אם אני לא טועה.

לימור לבנת: ישיבתה הלפני אחרונה התקיימה בשבוע שעבר.

לימור לבנת: למעשה אנחנו סיכמנו שאנחנו נשב עוד ישיבה או חצי ישיבה אחרונה בימים הקרובים, ובה נחליט כיצד אנחנו נתקדם.

לימור לבנת: היו למעשה שתי הצעות.

לימור לבנת: הייתה הצעה שאנחנו נבקש עוד חומר מקצועי, לבדיקה מקצועית.

לימור לבנת: זה יעכב עוד קצת, בחודשיים.

לימור לבנת: אנחנו נצטרך לקבל החלטה למעשה כיצד אנחנו פועלים.

לימור לבנת: לוועדה צורפה גם הצעת חוק פרטית שנוגעת לבעלות הצולבת, נוספת להצעת החוק הזאת.

לימור לבנת: בסוגיה הזו-בנושא הבעלות הצולבת - עלו שאלות לא מעטות מצד השרים חברי הוועדה.

לימור לבנת: הממונה על ההגבלים העסקיים עמדתה שונה מעמדת הרוב המכריע של חברי ועדת השרים.

לימור לבנת: אבל אני מעריכה שהדיונים כבר מגיעים לכלל השלמה.

לימור לבנת: אני אינני יודעת להגיד ברגע זה מה יקרה, אבל אני מרשה לעצמי להעריך שהנושא לא יורד מעל הפרק.

לימור לבנת: מה יהיה הפתרון?

לימור לבנת: איזו צורה הוא ילבש?

לימור לבנת: אני כמובן לא יודעת לומר ברגע זה.

לימור לבנת: אבל אני בביטחון כמעט מלא, ליתר זהירות, מרשה לעצמי לומר שהדברים יבואו לכלל פתרון כזה או אחר.

לימור לבנת: אני לא יכולה להגיד בוודאות שבחקיקה.

לימור לבנת: אם לא בחקיקה, אז בצורות אחרות, אבל בוודאי ובוודאי המצב כפי שהוא כרגע לא ימשיך להתקיים.

לימור לבנת: יהיו כאן שינויים.

לימור לבנת: יכול להיות שזה ייקח עוד זמן מסוים.

לימור לבנת: לא מדובר בנושא פשוט.

לימור לבנת: מדובר בנושא מורכב, ללא ספק.

לימור לבנת: העובדה שהממונה על ההגבלים העסקיים מתנגד התנגדות נחרצת נלקחת בחשבון, אבל אנחנו חופשיים להחליט כמובן על אף עמדתה.

לימור לבנת: עד כאן.

לימור לבנת: אלה הדברים.

לימור לבנת: בגלל קוצר הזמן קיצרתי מאוד.

זבולון אורלב: תודה.

זבולון אורלב: אני הצעתי גם לשר פלד, שאנחנו, חברי הכנסת יוזמי החוק, מוכנים לפנות למרכז המידע והמחקר של הכנסת במידה שיש צורך לאסוף נתונים ולאסוף מידע, לעשות מחקר משווה וכד'.

זבולון אורלב: במקרה יושבת פה מנהלת המרכז, ד"ר שירלי אברמי.

זבולון אורלב: באמת הם עושים עבורנו עבודות בלתי רגילות ומסייעים לנו גם בתהליך הפיקוח על הרשות המבצעת וגם בתהליך החקיקה, ואני גם אומר לשרה שהם יכולים להיעזר בנו, ואני בטוח שמרכה הממ"מ יסכים, לעשות בלוח זמנים יחסית מזורז, כי אנחנו סך הכול עוסקים בדבר שהוא, בלי מליצה, ממש בנפש האומה.

זבולון אורלב: כלומר אם יש איזו הסכמה מאוד רחבה זה על היותנו עם הספר, ורצוננו להמשיך להיות עם הספר, ואין עם ספר בלי שיש לו סופרים, וכל שרשרת הפעילויות שקשורה עד שהספר מונח על המדף.

זבולון אורלב: אנחנו מודעים לחלוטין לכך.

זבולון אורלב: כרגע הדיונים מתנהלים רק בין שרי הממשלה.

זבולון אורלב: כלומר, הציבור וחברי הכנסת מודרים מהדיון הזה.

זבולון אורלב: לכן אם היה אפשר באמצעותך לבקש, שאת הסכמת ברצון להיות מובילה וסנגורית של העניין הזה, ואני מברך אותך על כך, בכל זאת לשכנע את ועדת השרים.

זבולון אורלב: גם אם ההמלצות לא תהיינה מלאות, להסכים להעביר את זה בטרומי, תוך כמובן התחייבות שאנחנו ממשיכים את החקיקה בתיאום, ואז הדיונים יכולים להתנהל בשולחן שהוא פתוח, שהוא שקוף, שכולם יכולים להביע, ושכולם שומעים את כולם.

זבולון אורלב: כי כרגע זה בהליך פנימי של הממשלה, שאני תמיד רואה בו בעיה.

זבולון אורלב: אם זה הצעת חוק ממשלתית, אז יש תסקיר חוק ממשלתי שרץ לאיזה 60 גורמים.

זבולון אורלב: אם זו הצעת חוק פרטית, הוא לא רץ לכל הגורמים האלה.

זבולון אורלב: הוא רץ רק לתשעה עשר שרים, לוועדת השרים לחקיקה.

זבולון אורלב: עכשיו זה צומצם עוד יותר.

זבולון אורלב: יש כאן איזשהו פגם בתהליך השקוף שבו מחליטים.

זבולון אורלב: אגב, לא כל החוקים שעוברים בטרומי מגיעים לחקיקה מלאה.

זבולון אורלב: נדמה לי שלפי הסטטיסטיקה של הממ"מ רק כ-50% מהחוקים שעברו בטרומי הבשילו להיכנס לספר החוקים, להשלים את כל תהליך החקיקה הארוך והמייגע.

זבולון אורלב: כך שזה לא דבר נדיר שמעבירים בטרומי, ואז עושים את כל הבירורים בדיונים, ורואים שאי אפשר להתקדם הלאה בחקיקה.

לימור לבנת: כיוון שוועדת השרים סיימה לשמוע את כל הגורמים ואת כל ההערות וכד'.

לימור לבנת: היא קמה בעצם משום שלא הייתה הסכמה בוועדת השרים ואפשר היה בעצם להצביע, רוב ומיעוט וכד'.

לימור לבנת: אבל הוחלט בכל זאת בגלל רצינות הנושא להקים אותה.

לימור לבנת: אני מסכימה איתך שאפשר היה להעביר זאת בקריאה טרומית.

לימור לבנת: הישיבה האחרונה שלנו תתקיים רק בינינו לבין עצמנו, ללא גורמים חיצוניים בכלל, רק כדי להחליט באיזה צעד לנקוט כרגע.

לימור לבנת: האם להזמין חוות דעת חיצונית או לעשות כך או אחרת.

לימור לבנת: אחת ההצעות, ואני אציע את זה, להעביר את זה בקריאה טרומית, ואז לבוא לשולחן הזה.

לימור לבנת: אני לא בטוחה שהיא תתקבל.

לימור לבנת: כי כאמור מדובר בעשרים.

לימור לבנת: כל אחד יש לו עמדה כזו או אחרת.

לימור לבנת: אנחנו נראה לאן זה יגיע.

לימור לבנת: יש לנו בעיה של תקציב לאגודת הסופרים ו"גנזים".

לימור לבנת: הנושא הזה עלה גם בוועדת הכספים בשבוע שעבר, כשהמשרד הופיע שם על פי בקשת ועדת הכספים בהקשר לפנייה תקציבית שלנו, שהיא שגרתית.

לימור לבנת: הוא ביקש שאנחנו נבוא כדי להישאל כמה שאלות, ואנשי המשרד, כמובן המנכ"לית ויו"ר מינהל התרבות כמובן השיבו על השאלות.

לימור לבנת: הנושא כרגע נמצא אצל החשב הכללי באוצר.

לימור לבנת: הוא לא בידנו.

לימור לבנת: החשב הכללי מעכב את המשך ההקצבות לסופרים בגלל כל מיני סוגיות כאלה ואחרות ושאלות כאלה ואחרות וכד'.

לימור לבנת: אנחנו לא הצלחנו בשלב הזה לחצות את הרוביקון הזה.

לימור לבנת: יו"ר ועדת הכספים, חבר הכנסת משה גפני, הבטיח לטפל בזה.

לימור לבנת: אתמול דיברתי איתו שוב.

לימור לבנת: הוא אמר שהוא ינסה לטפל בזה.

לימור לבנת: אם הוועדה הזו, ואתה בראשה, או אתה באופן אישי תוכל לדבר עם החשב הכללי באוצר, אני חושבת שתהיה בזה משום תועלת.

לימור לבנת: הכסף ישנו.

לימור לבנת: אנחנו בוודאי רוצים להעביר את זה, אבל אנחנו לא מצליחים להתגבר על המכשלה הזו.

זבולון אורלב: ברצון רב.

זבולון אורלב: אני מניח שקיבלת דיווח, כי אנחנו קיימנו דיון וקבענו מתווה לפתרון הבעיה, ואני מזמין אתכם.

זבולון אורלב: רק תעדכנו אותי מה התקלה שם.

זבולון אורלב: אני ברצון רב נענה לפנייתך.

זבולון אורלב: אני אנסה קודם כל בלי ישיבה מיוחדת.

לימור לבנת: ישיבה מיוחדת בעניין זה לא תמיד עוזרת.

לימור לבנת: צריך להגיע לחשב עצמו שהוא ייתן או סגניתו כדי שהם ישחררו את זה.

לימור לבנת: ישיבה מיוחדת לא תמיד עוזרת בעניין הזה.

זבולון אורלב: ניתן לאחד מאנשי הסופרים או הספרים ולאחד מחברי הכנסת.

זבולון אורלב: כך שיש לנו 40 דקות וכל אחד ידבר שתיים, שלוש דקות, ונוכל להכיל כמה שיותר.

זבולון אורלב: ביקשה ממני באופן מיוחד מסיבות אישיות מנכ"לית סטימצקי, איריס.

זבולון אורלב: בבקשה.

איריס פראל: תודה שאפשרת לי.

איריס פראל: אני מסיבות אישיות צריכה לרוץ חזרה לתל אביב.

איריס פראל: אני מברכת על דברי השרה.

איריס פראל: זה מעורר תקווה.

איריס פראל: אני אדבר כמה שיותר קצר.

איריס פראל: נמצאים פה הרבה מאוד סופרים, סופרים שנמנים עם ידידיי הטובים.

איריס פראל: אתגר קרת פתח לאחרונה את החנות החדשה שלנו.

איריס פראל: סופרים שמדינת ישראל יכולה להיות גאה בכל אחד מהם.

איריס פראל: אבל רבותיי עם כל הכבוד לכל הסופרים שיושבים כאן, הם לא מייצגים אפילו במעט את הסופרים בישראל.

איריס פראל: נמצאים פה רק הסופרים של הוצאת כנרת.

איריס פראל: ולמה?

איריס פראל: למה אנחנו לא רואים פה סופרים של עם עובד?

איריס פראל: למה אנחנו לא רואים פה סופרים של מטר?

איריס פראל: למה אנחנו לא רואים פה סופרים של כתר?

איריס פראל: הם לא נמצאים פה לא בגלל שהם עצלנים.

איריס פראל: הם לא הגיעו לפה לא בגלל שאין להם דעה.

איריס פראל: להפך.

איריס פראל: הם לא נמצאים פה, כי הם מפחדים.

איריס פראל: הם מפחדים שאם הם ידברו בעד החוק, מה שכולם חושבים שהם בעד החוק, לא יציגו את ספריהם ברשת צומת ספרים.

איריס פראל: הם מפחדים שהם לא יוכלו למכור.

איריס פראל: והם מפחדים שעבודה גדולה תרד לטמיון.

איריס פראל: השתיקה שלהם ואי הנוכחות שלהם צועקת חזק יותר מהנוכחות, במידה שהם היו מגיעים.

איריס פראל: השתיקה שלהם מראה שמשהו נורא קורה לספרות בישראל, והוצאת ספרים אחת לא יכולה להתקיים.

איריס פראל: אני נמצאת פה כפה לכל הסופרים השותקים.

איריס פראל: כל מי שמעיין בחוק מבין שהחוק פועל אך ורק לטובת המו"לים במדינת ישראל ולטובת הסופרים.

איריס פראל: אין בו שום דבר האוסר על המשך המבצעים ברצפת המכירה.

איריס פראל: נהפוך הוא.

איריס פראל: אנחנו נוכל להמשיך בכל מבצע שנרצה.

איריס פראל: אני קוראת לכם בית המחוקקים לגרום לשתיקה הזו להיעלם, ולהחזיר לדמוקרטיה ולענף הספרים את הדמוקרטיה שכל אחד מהסופרים יוכל להביע את דעתו.

איריס פראל: ביכולת

איריס פראל: כם לסייע לספרות המקור שלנו, ושהסופרים יוכלו להתפרנס בכבוד.

איריס פראל: בכל העולם, במדינות שהשפה איננה אנגלית, המדינות דאגו באמצעות חקיקה לספרות המקור שלהם.

איריס פראל: האם השפה העברית חשובה משפה אחרת?

איריס פראל: אתם נבחרי הציבור שלנו, ואתם אלו שאמורים לדאוג לטובת המדינה בכלל.

איריס פראל: אם לא תפעלו עכשיו ומיידית, יישאר מו"ל אחד, מונופול אחד במדינה.

איריס פראל: איזו תרבות תהיה לנו אם הספרות תיקבע על ידי מו"ל או על ידי ועדה?

איריס פראל: לכם הסופרים המכובדים שנמצאים כאן, אני חושבת שיש מעט הזדמנויות בתקופת חיים, שהאדם הבודד יכול לעשות משהו לטובת הכלל ולטובת החברה.

איריס פראל: אני קוראת לכם להתעלות מתשלומים רגעיים ולדאוג לאחיכם הסופרים שלא נמצאים כאן ולא נמצאים בהוצאה שאתם נמנים עתה, כי גם אתם תסכימו שגם להם קיימת זכות חיים.

איריס פראל: תודה רבה.

זבולון אורלב: תודה רבה לך.

זבולון אורלב: חבר הכנסת דב חנין, בבקשה.

דב חנין: תודה רבה.

דב חנין: אדוני היו"ר, גברתי השרה.

דב חנין: ברכה אחת והצעה אחת.

דב חנין: הברכה מתייחסת למה שמתרחש בתחום הספריות.

דב חנין: אני חושב שהתחום הזה שבמשך שנים היה קצת בשוליים, אפילו לומר בצער קצת, קפא על שמריו, אפילו נסוג אחורה.

דב חנין: בשנים האחרונות הוא חווה עלייה, ואני חושב שזו גם עבודה שנעשתה בכנסת וגם העבודה שלכם.

דב חנין: אני מאוד מברך על כך.

דב חנין: במיוחד חשובות הספריות השכונתיות, שהן ממש מוסדות, ואני מכיר את זה בלא מעט מקומות, שהספרייה השכונתית נהפכת למין מוסד קהילתי, של מפגש.

דב חנין: לא רק המפגש עם הספר, אלא גם מפגש של בני אדם.

דב חנין: הספריות הן פשוט מוסדות תרבותיים שהחשיבות שלהם היא עצומה.

דב חנין: לכן כל מה שצריך לסייע למפעל הזה, אם הדברים תלויים בנו, אני משוכנע שאנחנו נשמח להתגייס ולעזור.

דב חנין: זה בעניין הברכה.

דב חנין: בעניין ההצעה, היא נוגעת לצד השני, לצד של הסופרים.

דב חנין: אני לא רוצה כרגע להיכנס לדיון החשוב על החוק, שהוא באמת דיון חשוב, והחוק הוא חוק חשוב, אלא להתייחס להיבט נוסף של הבעיה.

דב חנין: אנחנו יודעים שהשוק ליצירות בעברית הוא שוק מצומצם, בסופו של דבר.

דב חנין: גם אם נייצר את כל המנגנונים הטובים ביותר של תיקוני שוק או תיקוני כשלי שוק או תיקוני התנהלות של מבצעים וחנויות ומשווקים, עדיין רוב הסופרים יתקשו מאוד להתפרנס מהספרים שלהם.

דב חנין: זה יהיה המצב ככל שאנחנו יכולים לראות בשנים הקרובות.

דב חנין: כמובן שסופרים שמאוד מצליחים מצבם טוב.

דב חנין: אני מניח שאולי אפילו קצת יכולים להתפרנס מהספרים שלהם.

דב חנין: אבל רוב הסופרים לא כאלה.

דב חנין: והאינטרס שלנו לעודד יצירה וכתיבה ספרותית גם של אלה שלא מצליחים למכור 20 או 30 או 40 אלף ספרים.

דב חנין: לכן ההצעה שלי היא לשקול ולבחון תוכנית של מלגות.

דב חנין: מלגות כתיבה.

דב חנין: יש היום פרסים.

דב חנין: אבל הפרסים, שוב, מגיעים לאותם אלה שכבר מצליחים והצליחו.

דב חנין: אם אנחנו רוצים לעודד באופן יותר רוחבי, אנחנו צריכים לייצר אולי משהו יותר מצומצם מבחינת ההיקף הכספי שלו, אבל כן מאפשר לסופרים איזשהו סוג מינימאלי של תמיכה כספית, שתאפשר להם בכל זאת לקבל איזשהו סוג של הכנסה, בעצם מהמדינה ומהחברה, על התרומה החברתית החשובה שהם עושים, כאשר הם כותבים, וכותבים בעברית.

דב חנין: תודה רבה.

זבולון אורלב: תודה רבה.

זבולון אורלב: אתגר קרת, בבקשה.

אתגר קרת: רק נכנסתי, ואני כבר מרגיש צורך להתגונן.

אתגר קרת: אני באמת סופר של הוצאת 'כנרת'.

אתגר קרת: מי שהביא אותי לכאן זה ירון סדן מ'עם עובד', ויסלחו לי המו"לים שלי מ'כנרת'.

אתגר קרת: הביאו אותי באוטו.

אתגר קרת: אני שוב חייב להגיד.

אתגר קרת: אני מבין קטן מאוד בתחומים האלה, אך יש לי כמה דברים שאני רוצה להגיד.

אתגר קרת: לדעתי, כל התרבות הזו של המבצעים וההנחות הגדולות זה משהו שאני חושב שהוא לא טוב לאף אחד.

אתגר קרת: זה לא טוב למו"לים, זה לא טוב לרשתות, זה לא טוב לסופרים ואולי אפילו זה לא טוב גם לאדם שקונה את הספר.

אתגר קרת: אבל אני חושב שמצבים כאלה לא נוצרים יש מאין.

אתגר קרת: לדעתי, איכשהו התגלגלנו לכל השיטות האלה של מבצעים בגלל שמלכתחילה המחירים של הספרים הם יקרים בצורה לא נורמלית.

אתגר קרת: היום ספר קריאה שרוכשים אותו בחנות הוא עולה קרוב למאה שקלים.

אתגר קרת: מדובר בספרים בכריכה רכה.

אתגר קרת: ספר בכריכה רכב בארצות הברית המחיר שלו הוא חצי.

אתגר קרת: לפעמים אפילו פחות מחצי.

אתגר קרת: אני חושב שכשמדברים על איזה סוג של רגולציה של השוק או של איזה שינוי בשוק, אז קודם כל הדבר שהייתי רוצה שנגיע למצב כזה שמחיר ספר מלכתחילה יהיה כזה, שתלמיד תיכון או חייל או מישהו שאין לו הכנסה גבוהה יוכל לרכוש אותו, וברגע שאנחנו נפתור את הבעיה הזו, אני חושב שגם הצורך במבצעים יקטן באופן טבעי.

אתגר קרת: ואני חושב שכל דבר שאנחנו יכולים איכשהו ליצור אותו באופן טבעי, אז הוא עדיף.

אתגר קרת: לגבי התערבות הכנסת והממשלה.

אתגר קרת: אני מסתובב הרבה בעולם.

אתגר קרת: אין כמעט מדינה באירופה שבה גובים מע"מ מלא על ספרים.

אתגר קרת: אנחנו במדינה שלא גובים מע"מ על ירקות.

אתגר קרת: אנחנו לא עם המלפפון.

אתגר קרת: אנחנו עם הספר.

אתגר קרת: אצלנו גובים מע"מ מלא על ספרים.

אתגר קרת: לדעתי, שוב, אני לא אומר בהכרח שיפסיקו לגבות מע"מ, אבל אם היו יכולים להקציב חלק מסוים מהמע"מ שגובים למלגות, כמו שדב חנין דיבר עליהן, או אפילו לעשות איזה משהו שיהיה מקביל לאיזה סוג של ביטוח לאומי משלים לסופרים.

אתגר קרת: דיברתי הרבה עם ירון על זה, וירון אמר שהוא די מתנגד לכל תוכניות התמיכה לסופרים, כי סופרים הם לא מסכנים.

אתגר קרת: סופרים הם אנשים שתומכים ועוזרים, אבל מה שקורה זה שהרבה סופרים, וגם באמת אני אומר שיש יותר מדי סופרים שמכניסים לעצמם פחות כסף.

אתגר קרת: הדבר הראשון שהם סובלים ממנו זה חיסכון פנסיוני.

אתגר קרת: כי בן אדם שאין לו הכנסה קבועה, הוא מוציא ספר כל כמה שנים.

אתגר קרת: המספר של השנים משתנה לפי המוזה.

אתגר קרת: סכום הכסף שנכנס לפי זה, קשה לו להפריש לפנסיה.

לימור לבנת: כמו האומנים בכלל?

אתגר קרת: כמו האומנים בכלל.

אתגר קרת: זו בעיה גורפת.

אתגר קרת: ואז אני אומר שאם מחלק מהמע"מ הזה הוא היה עושה משהו כמו ביטוח לאומי נוסף, זה דבר שהיה יכול לעזור.

זבולון אורלב: תודה רבה.

זבולון אורלב: חברת הכנסת יוליה שמאלוב ברקוביץ'.

יוליה שמאלוב-ברקוביץ: אדוני היו"ר, בערב שבוע הספר העברי בשנת 2010, אין ספק שהסופרים העבריים מתקשים לשאת בנטל הכלכלי ולהתמודד במאבק המתמשך בהוצאות הספרים הדרקוניות.

יוליה שמאלוב-ברקוביץ: הגיעה השעה שעם הספר ישיב עטרה ליושנה ויקדיש את המשאבים הנדרשים ויעלה על סדר יומה של הכנסת את מצבם העגום של סופרי ישראל.

יוליה שמאלוב-ברקוביץ: אני, ברשותך, כבר פניתי אל מחלקת המחקר והמידע של הכנסת לפני כחודש על מנת לקבל סקירה מקיפה על הנהוג במדינות סקנדינביה, האיחוד האירופי וכיוצא בזה, הפועלים להבטיח זכויות ותנאים סוציאליים לסופרים ואומנים בולטים שהוכיחו קבל עם ועדה את תרומתם להעשרת הרוח והתרבות.

יוליה שמאלוב-ברקוביץ: אני מחכה לתוצאות, כי זה מחקר לא פשוט.

יוליה שמאלוב-ברקוביץ: אני כמובן אשמח להעביר אותו אחר כך הלאה.

יוליה שמאלוב-ברקוביץ: אסור לנו לראות בכל הנושא הזה כאיזושהי פרה קדושה.

יוליה שמאלוב-ברקוביץ: אני באתי כרגע מאיזו ועדה אחרת, ועדה מאוד קשה, ולכן אני מעדיפה לקרוא ולא לדבר.

יוליה שמאלוב-ברקוביץ: אני מבקשת להודות לך, אדוני היו"ר, שקיבל את בקשתי ושילב בסדר היום של הדיון, אשר נקבע ממילא כדיון חגיגי לרגל שבוע הספר העברי, גם את הצדדים הפחות חגיגיים של תעשיית הספרים בישראל.

יוליה שמאלוב-ברקוביץ: והוזמנו לכאן כמה סופרים שידברו עוד מעט ויגידו בעצמם את מצבם.

יוליה שמאלוב-ברקוביץ: לדעתי, הבעיה הקריטית היום שאנחנו נמצאים בה היא עידן הרייטינג והטלוויזיה והכול מאוד מהר, והסיפוקים צריכים להגיע מאוד מאוד מהר.

יוליה שמאלוב-ברקוביץ: כשאנחנו רואים שספר במדינת ישראל, ואני לא פוסלת את העובדה שאכן המחירים הם גבוהים מלכתחילה, אבל כשאני רואה ספר בשקל או בשקל תשעים, אז זה היחס שלי למוצר.

יוליה שמאלוב-ברקוביץ: זה צריך להיות מוצר שאני קונה אותו, מחבקת אותו ובאה הביתה עם הילד שלי ומראה לו שקניתי לו מתנה יקרת ערך, ובסך הכול אני יכולה לבוא ולומר: "יאללה, אחד בשקל.

יוליה שמאלוב-ברקוביץ: " אני חושבת שזו בעיה מאוד חמורה שאנחנו צריכים להתייחס אליה.

יוליה שמאלוב-ברקוביץ: אני רציתי לתת כמה רעיונות, אדוני היו"ר.

זבולון אורלב: תודה רבה.

זבולון אורלב: שמחה סיאני, סופרת.

שמחה סיאני: שלום לכולם.

שמחה סיאני: אני רוצה לומר שמניסיוני כיו"ר ועדת ערבות הדדית שנים מספר באגודת הסופרים העבריים, אני נתקלתי במצבים נוראים של סופרים שלא היה להם מה לאכול.

שמחה סיאני: ואני באמצעות חברת "לתת" דאגתי שזה יגיע לכל קצוות הארץ.

שמחה סיאני: אנשים התביישו, אבל לא הייתה לי ברירה.

שמחה סיאני: אני דובבתי אותם, ממש דאגתי לכך שיהיה להם מה לאכול.

שמחה סיאני: זאת אומרת – מזון בסיסי אליהם הביתה בחשאי, שאף אחד לא יידע, רק אני והם והיו"ר שהיה בזמנו.

שמחה סיאני: המזל התגלגל גם אלי.

שמחה סיאני: אמנם לא לפת לחם.

שמחה סיאני: הספרים שלי זכו במצעד הספרים של משרד החינוך, ואני את כל ספריי מוציאה בעצמי, וזה עולה לי הון עתק.

שמחה סיאני: אני צריכה כדי לממן את הספרים שלי כהשלמת הכנסה אני גם מנקה חדרי מדרגות אחרי העבודה שאני עובדת במשרד החינוך.

שמחה סיאני: אני מצטערת להודות בפורום כזה מכובד, אבל רק כדי להראות לכם איך המצב שלנו קשה להוציא ספרים לאור.

שמחה סיאני: זה מה שרציתי להדגיש.

זבולון אורלב: תודה רבה.

זבולון אורלב: חבר הכנסת ניצן הורוביץ.

ניצן הורוביץ: תודה רבה.

ניצן הורוביץ: אדוני היו"ר, גברתי השרה, ראש מינהל תרבות, חברי כנסת, אורחים.

ניצן הורוביץ: אהיה מאוד קצר.

ניצן הורוביץ: אנחנו כבר עם החקיקה הזאת עשינו דרך ארוכה של כמעט שנה, בעצם כבר יותר משנה.

ניצן הורוביץ: התחלנו בשבוע הספר העברי הקודם.

ניצן הורוביץ: עקרונות הבסיס שעמדו במהלך הזה, והם עדיין קיימים, זה בראש ובראשונה הבטחת גמול הולם והוגן ליוצרים, לא רק לסופרים.

ניצן הורוביץ: חברים, יש גם יוצרים אחרים, מתרגמים, עורכים, מגיהים ואנשים נוספים שעובדים בהוצאות לאור.

ניצן הורוביץ: עידוד היצירה העברית במדינת ישראל, שמירה על מגוון ספרותי ותרבותי וכן שמירה על חנויות הספרים עצמאיות ועל מגוון של הוצאות לאור.

ניצן הורוביץ: העקרונות האלה נכונים לכל ארץ, ועל אחת כמה וכמה לארץ כמו ישראל, שהיא ארץ קטנה מאוד עם שוק קטן מאוד, והיא הארץ היחידה בעולם שבה יוצאים ספרים בעברית.

ניצן הורוביץ: אם אנחנו לא נדע לשמור על זה כאן, אף אחד אחר לא ישמור על זה במקומנו.

ניצן הורוביץ: לצורך הבטחת העקרונות האלה, שאני חושב שעליהם לא צריכה להיות מחלוקת ואין מחלוקת, קבענו כמה מנגנונים.

ניצן הורוביץ: בראש ובראשונה איסור על בעלות צולבת של רשת חנויות ספרים והוצאת ספרים.

ניצן הורוביץ: עיקרון שני של מחיר קבוע כנהוג ברוב מדינות אירופה לתקופה מסוימת.

ניצן הורוביץ: ודבר שלישי-הבטחת תגמול למוציא לאור ובאמצעותו ליוצרים.

ניצן הורוביץ: באמצעות הבטחת התגמול למוציא לאור-הבטחת גמול ליוצרים.

ניצן הורוביץ: עכשיו, מה שקרה, ופה צריך להדגיש את העניין, שבמהלך תהליך החקיקה, כפי שאמרה השרה, שני העקרונות האלה של איסור בעלות צולבת ושל מחיר קבוע ירדו מהצעת החוק כדי באמת לנסות להשיג הסכמה רחבה ולהביא למה שיהיה מקובל על כל הגורמים בענף.

ניצן הורוביץ: אלה היו ההבנות שלנו עם הגורמים השונים בענף.

ניצן הורוביץ: לצערי נמשכה ההתנגדות למרות שהדבר היחיד והמרכזי שנשאר בחוק הוא הבטחת תגמול ליוצרים.

ניצן הורוביץ: אם רוצים, ובזה אני אסיים, לנהל עכשיו מעתה והלאה את המלחמה על עצם העיקרון של הבטחת גמול ליוצרים, בבקשה.

ניצן הורוביץ: אמרה ועדת השרים בראשות השר יוסי פלד את דברה גם על הבעלות הצולבת ועל נושאים נוספים.

ניצן הורוביץ: יוסי פלד בעצמו אמר שהבעיה העיקרית בעיניו בשוק הספרים זו הבעלות הצולבת.

ניצן הורוביץ: הוא החזיר את הנושא לדיון, לשמחתי אני חייב לציין.

ניצן הורוביץ: אני מקווה שבסופו של דבר כולנו נתעשת ונבין שכדי שנגיע למטרות שציינתי בהתחלה, צריך להסכים על המטרה המרכזית של החוק הנוכחי, והיא המטרה היחידה שנותרה בו - הבטחת הגמול ליוצרים.

ניצן הורוביץ: אם על זה רוצים לנהל מלחמה, אם על זה רוצים עכשיו למשוך את העניין, אנחנו לא ניתן לזה לקרות.

זבולון אורלב: תודה רבה.

זבולון אורלב: יוסי נשרי, ראש עיריית קריית אונו.

יוסי נשרי: ברשותך, אדוני היו"ר, השרה, המנכ"לית.

יוסי נשרי: כשאני מסתכל על השלישייה פה, אני רואה אנשים שבאו מתחום החינוך ונמצאים בחינוך, ואי אפשר להתנתק מהנושא של עולם הספר.

יוסי נשרי: אנחנו בשלטון המקומי חושבים שיש מקום לשתף אותנו בכל ההליך של חקיקת החוק.

יוסי נשרי: יש לנו הרבה מאוד ניסיון בתוך הרשויות המקומיות.

יוסי נשרי: אנו חושבים שיכולים להתייעץ ולתת לנו אפשרות להביע את דעתנו באמצעות החוק.

יוסי נשרי: לפי המידע שיש לי עד היום זה לא נעשה ואין לנו נציג שיושב שמה.

לימור לבנת: זו ועדת שרים.

לימור לבנת: אין נציג לאף אחד.

זבולון אורלב: רק אם זה יעבור טרומית תהיו שותפים.

זבולון אורלב: יוסי נשרי: מאה אחוז.

זבולון אורלב: ניקח את זה בחשבון שתשתף אותנו.

זבולון אורלב: אנחנו מבקשים שגם בכתיבת החוק בסופו של יום, הנושא הזה יתוקצב בסעיף בתקציב כשורה ולא כחוק ההסדרים, שיפיל על הרשות המקומית את העול הכספי.

זבולון אורלב: יש לי בשורה טובה.

זבולון אורלב: החוק הזה הוא לא חוק תקציבי.

זבולון אורלב: בבוא הזמן נדבר על זה.

זבולון אורלב: השלטון המקומי תמיד יוזמן.

זבולון אורלב: חבר הכנסת מסעוד גנאים.

מסעוד גנאים: אדוני היו"ר, כבוד השרה.

מסעוד גנאים: אני לא ידעתי שהדיון הוא על חוק הספרים.

מסעוד גנאים: אני לא יודע את הפרטים של החוק, אבל למרות זאת יש לי שתי הערות.

מסעוד גנאים: הערה ראשונה – אסור ליצור רושם שיש פרדוקס בין הסופרים לבין הקוראים.

מסעוד גנאים: אסור בשום פנים ואופן, לפי דעתי.

מסעוד גנאים: שתיים – הערכתי לספרות אינה נמדדת בכסף.

מסעוד גנאים: שלוש – אני הייתי מורה בבית ספר לפני שנה וחצי, ורוב הספרים שקניתי היו במבצעים.

מסעוד גנאים: אפילו אתמול.

מסעוד גנאים: יש מבצע לרגל שבוע הספר העברי וקניתי ספר ונתנו לי שניים במבצע.

מסעוד גנאים: אז לנסות ולרסן את התוהו ובוהו – זה כן, בטח.

מסעוד גנאים: אבל לעשות רושם כאילו שיש איזה פרדוקס , איזה ניגוד, איזו איבה בין האינטרס של הסופר ושל הקוראים, אסור לפי דעתי.

מסעוד גנאים: אני חוזר ואומר, אינני מכיר את הפרטים של החוק.

מסעוד גנאים: מהניסיון שלי גם כמורה בבתי הספר שלנו, אני מדבר על בתי הספר התיכוניים.

מסעוד גנאים: אני הייתי מורה להיסטוריה וניסיתי פעם לעודד את הקריאה שמה.

מסעוד גנאים: אז הקדשתי עשר דקות ראשונות לתלמיד שקרא איזה ספר, תמצת, יש לו הערה, ונתתי לו חמש נקודות בהיסטוריה.

מסעוד גנאים: אבל זה הכעיס את ההורים, את ההנהלה.

מסעוד גנאים: הנהלת בית הספר עודדה אותי כמורה מצליח, לא כי עודדתי קריאה או גיליתי איזה סופר או משורר, אלא אם הספקתי להעביר את כל החומר של ההיסטוריה ואם התלמידים שלי הצליחו בבגרות.

מסעוד גנאים: אז במצב כזה לא מעודדים ספרות ולא סופרים.

זבולון אורלב: תודה רבה.

זבולון אורלב: אמיר אור, שהוא מייסד ועורך ראשי של "הליקון", עמותה לקידום השירה בישראל.

אמיר אור: תודה.

אמיר אור: ראשית כל, אני גם משורר וזה, אני צריך להגיד, הנידחים של היוצרים בספרות העברית.

אמיר אור: זו ספרות שנוצרת רק פה, ושלא כמו מוסיקה או תיאטרון שאפשר להראות גם במקום אחר, אלא אם כן מתרגמים אותה.

אמיר אור: ראשית כל אני רוצה לברך גם את השרה לימור לבנת וגם את ניצן הורוביץ על המהלכים האלה, שהם מאוד חשובים.

אמיר אור: אני חושב שהמהלך של הספריות הציבוריות וההתקדמות שם זה חלק מהחינוך, שהוא בעצם התשתית לתרבות פה בארץ.

אמיר אור: זו תעודת הזהות שלנו כבעלי תרבות פה בארץ.

אמיר אור: בלי החינוך לא יהיה למי לכתוב.

אמיר אור: לגבי החוק, אני חושב שמאוד קובע יו"ר הוועדה לחזון תרבות 2000 למעמד היוצר והיצירה.

אמיר אור: במסמך הדק הזה, אם תרצו, יש מחקר השוואתי בסיסי לשאלות ששאלתם.

אמיר אור: מצב היוצר והיצירה קשור לא רק למשרד התרבות, לא רק למשרד החינוך.

אמיר אור: יש מדיניות מיסוי ובהחלט יש לו פן תקציבי.

אמיר אור: המטרה הגדולה באמת צריכה להיות חוק תקציבי כמו חוק הקולנוע מפני שהדברים שקשורים לזה, זה גם המעמד הציבורי של היוצר והיצירה, אבל גם כל המערכת ההיקפית שמאפשרת אותו, שכוללת למשל מדיניות מיסוי של חברות שרוצות לתמוך בתרבות.

אמיר אור: לא רק מיסוי של היוצר עצמו.

אמיר אור: של מע"מ, של כל הדברים האלה, שלהם בוודאי יש צד תקציבי.

אמיר אור: יש כמובן כל מיני עזרים של צמיחת תרבות, דרך הספריות, אבל יש גם אפשרויות נוספות.

אמיר אור: אני חושב שהדבר היחיד שיושם מהדו"ח הזה היו חממות תרבות בזמנו.

אמיר אור: יש דרכים נוספות שלא אפרט אותן כאן.

אמיר אור: אנחנו לא עושים את עבודת הוועדה והכנה של איזשהו חוק, אבל אני מזכיר את קיומו של המסמך הזה, שאפשר להיעזר בו כי כבר נעשתה בו עבודת מחקר די רחבה.

זבולון אורלב: תודה רבה.

זבולון אורלב: ליעד שוהם.

ליעד שוהם: ישבתי ושמעתי את כל הדברים שנאמרו כאן, ואני חושב שכולכם מסכימים כאן על מטרה שהיא חשובה וזו תמיכה בסופרים.

ליעד שוהם: אני בטוח שכולם תומכים בזה ורוצים להגיע ליעד הזה שסופרים ישתכרו והיצירה תשגשג.

ליעד שוהם: השאלה היא איך באמת הדרך שבה מגיעים לדבר הזה.

ליעד שוהם: רציתי להגיד דבר אחד קטן.

ליעד שוהם: אני מבין שעוד לא החלטתם בוועדת השרים לאיזו דרך לפנות.

ליעד שוהם: ההחלטה עוד לא התגבשה עד הסוף.

ליעד שוהם: אני חושב שכקונספציה הרעיון שפותרים בעיה חברתית באמצעות גופים פרטיים היא דבר רע.

ליעד שוהם: כשפותרים בעיה חברתית באמצעות זה שקובעים חקיקה שחלה על גופים פרטיים היא דבר רע.

לימור לבנת: סליחה שאני מפריעה לך, אבל יש אין סוף חקיקה שחלה על גופים פרטיים.

ליעד שוהם: אני חושב, וגם אתגר קרת דיבר על זה, שהמדינה היא זו שצריכה לפתור את הבעיה.

ליעד שוהם: דובר כאן על ביטול מע"מ.

ליעד שוהם: אפשר לדבר גם על הפחתה במס הכנסה.

ליעד שוהם: אין ספק שאלה דברים שהמדינה, כמי שרוצה לתמוך ביעדים האלה שהם יעדים חשובים, יכולה להכניס את היד לכיס באמצעות למשל הפחתת מס הכנסה.

ליעד שוהם: אין ספק שהכנסות של סופרים יעלו.

ליעד שוהם: אני לא בטוח שפנייה לשוק הפרטי והסדרת כל מיני דברים בשוק הפרטי היא דווקא הפתרון.

ליעד שוהם: זה מה שרציתי להגיד ואני מקווה שאולי תשקלו את הדברים.

זבולון אורלב: בהחלט.

זבולון אורלב: לשם כך אנחנו מקיימים את הישיבה.

זבולון אורלב: לשמוע עמדות ולשמוע דעות.

זבולון אורלב: עודד מודן, מודן הוצאה לאור.

עודד מודן: אני מייצג, בעצם אני הבעלים של הוצאה שקיימת.

עודד מודן: אני במו"לות כבר 37 שנים, וממשיך הוצאה שנוסדה בשנת 1930.

עודד מודן: זו הייתה הוצאת לוין-אפשטיין.

עודד מודן: במשך הזמן הייתי שותף בזמורה-ביתן-מודן ופרשתי מידידיי, ובעצם אני מנהל את הוצאת מודן.

עודד מודן: לנו יש בקטלוג 5,000 כותרים חיים היום.

עודד מודן: אנחנו לא האויבים של הסופרים, והסופרים לא האויבים שלנו.

עודד מודן: אנחנו חיים כמו משפחה.

עודד מודן: הסופרים שלנו, אם הם כותבים ספרים טובים שמצליחים, יש כאלה שלא מצליחים, הם נהנים, הם חיים.

עודד מודן: יש לנו עשרות סופרים שזו הכנסתם היחידה, והם חיים באושר וביושר בעיקר.

עודד מודן: אז שיהיה ברור.

עודד מודן: אנחנו בעד כל חוק שייטיב עם הסופרים.

עודד מודן: יתרה מזאת, הצעת החוק המחמירה ביותר כאילו כלפי המו"לים היא פחות ממה שעכשיו אנחנו משלמים לסופרים שלנו.

עודד מודן: לסופרים שלנו, כל מי שמוכר ספרים בסופו של דבר מקבל יותר מההצעה הזו.

עודד מודן: זה בדוק.

עודד מודן: אפשר במסגרת המחקרים גם לבדוק.

עודד מודן: זה הנכס העיקרי שלנו, ובעצם של כל הוצאה לאור זה הסופרים.

עודד מודן: אין לה שום דבר אחר.

עודד מודן: הוצאה שיש לה סופרים טובים, אז שזה יהיה ברור.

עודד מודן: אנחנו מסכימים לכל הצעה שתיטיב ותשמור על הסופרים, הן החדשים והן הוותיקים.

עודד מודן: לגבי הבעלות האנכית, אגב לא בעלות צולבת, חשוב מאוד לשנן את זה.

עודד מודן: מאד נתלים בזה.

עודד מודן: יש בעלות אנכית חוקית ויש בעלות אנכית מעשית.

עודד מודן: ידיעות אחרונות ורשת סטימצקי היום זה בעלות סופר - אנכית שלא תבוא לשום ביטוי חוקי.

עודד מודן: אתה נכנס לחנות סטימצקי 80%-60% מהמלאי שם זה ספרי ידיעות אחרונות.

עודד מודן: אתה נכנס לנתב"ג, אתה מבקש בחנות היחידה ספר, ממליצים לך על שני ספרי ידיעות אחרונות לפחות.

עודד מודן: אז כל חקיקה שהיא תיצור ישר עיוותים חדשים.

עודד מודן: זה חשוב מאוד לדעת את זה.

עודד מודן: יגידו חבריי שלא חברים בצומת, שמוכרים יגידו לכם בדיוק איך מכירותיהם מול ידיעות אחרונות, בשבוע הספר האחרון זה היה דוגמה לזה.

עודד מודן: רק להגיד לכם, סטימצקי כתנאי להכניס ספרים למבצע, היא ביקשה וקיבלה גם מאיתנו 78.5% הנחה.

עודד מודן: מכל המו"לים.

עודד מודן: יאשרו זאת חבריי המו"לים.

זבולון אורלב: תודה רבה.

זבולון אורלב: ירון סדן, יו"ר התאחדות ההוצאות.

ירון סדן: שלום.

ירון סדן: תודה על ההזמנה, ותודה למשרד התרבות ולמרכז הספר והספריות על חודש "ישראל קוראת" הנפלא שמארגנים במקביל לשבוע הספר כל החודש.

ירון סדן: כל הכבוד.

ירון סדן: תמשיכו עם זה.

ירון סדן: אנחנו מאוד שמחים על זה.

ירון סדן: עודד צודק במאה אחוז.

ירון סדן: הבעיה היא לא רשת אחת.

ירון סדן: הבעיה היא הדואופול של שתי הרשתות.

ירון סדן: שתי הרשתות מכתיבות למו"לים את ההנחות.

ירון סדן: שתי הרשתות מעדיפות אחת מו"ל כזה, השנייה מו"ל אחר.

ירון סדן: בדיוק בזה צריך החוק לטפל בעדיפות.

ירון סדן: צריכה להיות תחרות חופשית ולא שלטון של דואופול בענף הספרים.

ירון סדן: אתגר קרת צודק במאה אחוז שמחירי הספרים, המחירים הרשומים על הספרים, גבוהים מדי בארץ.

ירון סדן: אין לי ספק.

ירון סדן: המחירים הגבוהים מיועדים כדי לממן את המבצעים, את הספרים הנמכרים בחמישה עשר שקלים במקביל.

ירון סדן: אין לי ספק, אדוני היו"ר, שאם יחוקק חוק או יימצא פתרון אחר שמחירי ספרים לא ירדו לחמישה עשר שקלים, המחירים הנהוגים הקטלוגיים ירדו בטווח של 20%.

ירון סדן: אבל אנחנו לא יכולים לדעת בדיוק כמה.

ירון סדן: אין לי ספק שהם ירדו אם תהיה רגיעה בתחום המבצעים.

ירון סדן: יש לי גם תחושה, אגב, שהעת בשלה וכל הגורמים, כולל מנהלי הרשתות, רק מחכים שייתנו להם סולם לרדת מהעץ הגבוה, והיצרים שהשתלטו עליהם בתחרות ביניהם.

ירון סדן: עוד היבט אחד בנושא המבצעים.

ירון סדן: בואו לא נשכח גם שזה לא רק עניין של כסף.

ירון סדן: וזה ללא ספק עניין של תמלוגים של סופרים שראויים לשכר מינימום כמו שראוי לשכר מינימום כל עובד במדינת ישראל.

ירון סדן: אבל זה לא רק זה.

ירון סדן: בגלל המבצעים האלה חופש הבחירה שלנו כקוראים נפגע.

ירון סדן: אם אנחנו נכנסים לחנות, אנחנו לא בוחרים את מה שאנו רוצים, ובל נשלה את עצמנו.

ירון סדן: אנחנו בוחרים מה שהמוכר מוכר לנו.

ירון סדן: ומה שהוא מוכר לנו זה מה שבמבצע, ומה שמנחים אותו למכור ברוב המקרים.

ירון סדן: אני רוצה לחזור ולומר שהמציאו כבר באירופה את הגלגל.

ירון סדן: בואו נסתכל, נלמד מהם, נתאים את מה שמתאים לנו.

ירון סדן: אני סומך שוועדת השרים והכנסת ימצאו את ההתאמות הדרושות למדינת ישראל ומשם נצא חזקים ומחוזקים.

ירון סדן: תודה רבה.

זבולון אורלב: תודה רבה.

זבולון אורלב: אחרון הדוברים, הרצל חקק, שגם יקצה זמן ללילי פרי.

הרצל חקק: קודם כל חשוב לי כאן שכולנו כאן

הרצל חקק: נקרא להגדרת תקציב התרבות, כי ברור שהתקציב הזעום של משרד התרבות הוא חלק ממצבם העגום של הספרים ומצב הסופר.

הרצל חקק: יש כמה דרכים שבהן אפשר לשפר את המצב של הסופר ושל הספרות העברית.

הרצל חקק: למשל, לדוגמה בנושא המהלך המוצלח של הספריות הציבוריות אפשר להגדיר רכישה של ספרות עברית בספריות ציבוריות.

הרצל חקק: אפשר למשל להגדיל תמלוגים לשאילת ספרים בספריות ציבוריות.

הרצל חקק: זה חלק מהפרנסה של סופרים.

הרצל חקק: אפשר להזכיר את העניין של הקלות במיסוי, כמו שהזכיר כאן אתגר קרת.

הרצל חקק: להפחית מע"מ על ספרות מקור.

הרצל חקק: אפשר לשלב סופרים בכל מיני עיסוקים, למשל בהרצאות בבתי ספר בעיירות פיתוח.

הרצל חקק: למשל להקים להם לשכה משפטית שעוזרת להם למאבק על הוצאות הספרים מול המו"לים.

הרצל חקק: אפשר למשל לדאוג לכך שכל ההוצאות שלהם בזמן הכתיבה יוכר להוצאות במס כחלק מההתחשבנות עם מס הכנסה.

הרצל חקק: כי זמן הכתיבה שלהם כמעט לא נחשב בנושא הזה.

הרצל חקק: בעבר, אני רוצה להזכיר, שהוזכרו הצעות להקים קרן פנסיה.

הרצל חקק: חלק הזכירו אותה כאן.

הרצל חקק: משום מה הדברים האלה נשארו כאילו כמו דבר שלא הובא בחשבון ולא דנו בו.

הרצל חקק: צריך לחשוב על זה להקים קרן של חיסכון פנסיוני, קרן פנסיה וגם קרן לתמיכה בסופרים במצוקה, ואם יש בעיה בשינויים בחקיקה עם המו"לים, אולי אפשר לבקש מהם שיקציבו חלק מהרווחים שלהם לתמיכה בסופרים באמצעות משרד החינוך והתרבות.

הרצל חקק: את הכול אפשר לעשות, אבל יש דרכים שבהן אפשר לעזור לסופרים.

הרצל חקק: היו"ר זבולון אורלב: תודה רבה.

הרצל חקק: לילי פרי.

הרצל חקק: דקה אחת.

לילי פרי: אני רוצה להתייחס למשפט מאוד חשוב שדיבר עליו עודד מודן.

לילי פרי: בעניין המשפחתיות שבין סופר להוצאה.

לילי פרי: זה נכון.

לילי פרי: זה אולי נכון, עודד, כשאתה ייסדת את ההוצאה.

לילי פרי: היום אנחנו משמשים כמניות בבתי ההשקעות של ההוצאות לאור.

לילי פרי: וביחס אל המשפט הנהדר הזה על משפחתיות.

לילי פרי: חברה מאוד טובה שלי, סופרת שזכתה גם בפרסים של משרד החינוך, מאושפזת היום בבית חולים, כי היא קיבלה לפני יומיים תביעה מבית המשפט המחוזי מטעם ההוצאה, שלשמחתי אני יכולה להסתכל פה לכולם בעיניים.

לילי פרי: אני רוצה לקרוא לכם פסקה אחת, שתי שורות.

לילי פרי: תובעת ההוצאה את הסופרת.

לילי פרי: היא אומדת את הרווח שנמנע ממנה בגין הפרת ההסכם.

לילי פרי: הסופרת לא סיימה את הספר,והיא תובעת 600 אלף ש"ח מהסופרת על זה שהיא לא זכתה להרוויח אותם.

עודד מודן: עשבים שוטים יש בכל מקום.

זבולון אורלב: סליחה, סליחה.

זבולון אורלב: כבוד השרה, בבקשה.

לימור לבנת: בגלל קוצר הזמן רק אתייחס לכמה נקודות שהועלו כאן.

לימור לבנת: קודם כל הדברים של ירון סדן הם ממש מילים בסלע.

לימור לבנת: אין שום ספק.

לימור לבנת: אני אומרת את זה גם בהקשר לדברים שאמרו אתגר קרת ואחרים כאן.

לימור לבנת: מחירי הספרים גבוהים מאוד, גבוהים מדי אצלנו היום.

לימור לבנת: אבל מחירי הספרים גבוהים כל כך כי נועדו בדיוק לממן את ההנחות האלה של ארבעה במאה ושל שניים עם קופסת נס קפה או אחד עם קופסה של שוקולדים של מקס ברנר, שבשבוע הספר כאשר חזרתי הביתה עם הספרים מצאתי פתאום.

לימור לבנת: או שבוע לפני שבוע הספר כשקניתי ספר חזרתי הביתה ומצאתי עצמי עם קופסת נס קפה, ולא הבנתי למה השקיות שלי כבדות כל כך.

לימור לבנת: אז בדיוק לזה זה נועד.

לימור לבנת: אני רוצה לקנות ספר, לא מקס ברנר.

לימור לבנת: כשאני רוצה שוקולד של מקס ברנר, אני הולכת לחנות וקונה מקס ברנר.

לימור לבנת: אני רוצה לקנות ספר, ולא נס קפה.

לימור לבנת: כשאני הולכת לסופר, אני קונה נס קפה.

לימור לבנת: כשאני רוצה לקנות ספר, אני לא רוצה לקבל עוד שלושה, שאני בכלל לא מעוניינת בהם.

לימור לבנת: במקום במאה שקל אני רוצה לקנות ספר בחמישים שקל או בארבעים וחמישה או בשישים שקל, ולא ספר במאה שקל או בשמונים ושמונה שקלים או בתשעים ושניים שקלים.

לימור לבנת: וזה מאוד נכון, והדברים שירון אמר בעניין הזה הם מילים בסלע.

לימור לבנת: ברגע שיבטיחו תגמול סביר לסופר ויגנו על זה, מחירי הספרים ירדו ומחירי הספרים לא יעלו, והדברים האלה הם נכונים.

לימור לבנת: אני אומרת כאן לליעד שוהם וגם לאתגר קרת שאמר את זה קודם.

לימור לבנת: אנחנו לא פותרים בעיה חברתית, ליעד שוהם, על ידי התערבות כאן בחברות פרטיות.

לימור לבנת: אמר לך כבר יו"ר הוועדה שחלקה של הכנסת ולמעשה חוקי המדינה נוגעים כל הזמן במגזר הפרטי.

לימור לבנת: אנחנו לא פותרים בעיה חברתית.

לימור לבנת: אנחנו פותרים כאן בעיה של תחרות לא הוגנת.

לימור לבנת: זאת הבעיה! הבעיה היא לא חברתית.

לימור לבנת: אנחנו לא מתעסקים בכלל בעניין הזה של בעיה חברתית.

לימור לבנת: הבעיה היא של תחרות לא הוגנת, ולמעשה בשוק הספרים מדובר פה בדואופול.

לימור לבנת: קודם היה מונופול, וטוב שנכנס עוד גוף, ולכן הוא הפך ממונופול לדואופול.

לימור לבנת: וכאן למעשה לב הבעיה ושורש הבעיה.

לימור לבנת: אנחנו הגדלנו את הסיוע לאומנים במצוקה.

לימור לבנת: היה חצי מיליון שקל.

לימור לבנת: אנחנו במיליון שקל היום.

לימור לבנת: אנחנו עובדים יחד עם מפעל הפיס בקרן של מיליון שקל לאומנים במצוקה.

לימור לבנת: דבר אחרון.

לימור לבנת: מועצת הספריות הציבוריות שלא הייתה פעילה.

לימור לבנת: חידשתי את פעילותה.

לימור לבנת: עומד בראשה החל מלפני כחודש פרופסור אורציון ברתנא, שהוא גם פרופסור לספרות ומשורר וכד'.

לימור לבנת: והוא למעשה יחד עם המועצה החדשה יוכלו לקחת בחשבון גם רעיונות כאלה ואחרים, כפי שאתם הצעתם אותם קודם.

זבולון אורלב: תודה רבה.

זבולון אורלב: אני רוצה לסכם.

זבולון אורלב: הוועדה שמעה בתשומת לב רבה הערות והצעות שונות, הן של חברי כנסת והן של סופרים והן של בעלי תפקידים אחרים בתחום הספרות, בתחום הספרים והסופרים בישראל, ותעמיק את הדיון בהצעות אלה לאחר שוועדת השרים, אני מקווה, תחליט להעביר בקריאה טרומית את החוק ונוכל לקיים דיון ממצה עם זכות דיבור ארוכה לכל אחד, וכל מי שירצה יוכל לבוא לידי ביטוי, כך שהדברים האלה ישמשו אותנו לראשי פרקים לצורך הדיון.

זבולון אורלב: הוועדה פונה באמצעות השרה ומבקשת מוועדת השרים גם אם יהיו חילוקי דעות כאלו או אחרים, או יהיו הערות כאלה או אחרות על החוק, להעביר אותו בקריאה טרומית, ולאפשר דיון ציבורי שקוף, פתוח ובהשתתפות כל הגורמים הרלוונטיים לתחום הספרים והספרות בישראל.

לימור לבנת: אני מציעה שהוועדה תפנה בעניין הזה ליושב ראש הוועדה ולכל השרים חברי הוועדה.

זבולון אורלב: אני מקבל את התיקון.

זבולון אורלב: הוועדה פונה לחברי ועדת השרים ולשרת התרבות, בכל זאת יש לכם מעמד מיוחד.

זבולון אורלב: בהחלט אני מקבל את התיקון הזה.

זבולון אורלב: וליו"ר ועדת השרים ולחברי ועדת השרים כדי להעביר בטרומי את החוק הזה.

זבולון אורלב: המטרה היא לאפשר את הדיון הציבורי הפתוח, ולא הסגור כרגע.

זבולון אורלב: בעינינו, תחום הספרות הוא לא שוק.

זבולון אורלב: אין עוסקים במוצר צריכה.

זבולון אורלב: אנחנו עוסקים בתרבות, ובנושא תרבות למחוקק, גם ברמת הממשלה וגם ברמת הכנסת, יש הרבה מה לומר בתור מי שנבחרו לייצג את האינטרס הציבורי.

זבולון אורלב: מאחר שאנחנו סבורים שהיום קיימת בעיה בתחום הזה.

זבולון אורלב: לכן אנחנו שוקלים ובודקים את הדרך האפשרית על מנת להגדיל תורה ולהאדירה בתחום הספרים.

זבולון אורלב: הוועדה מברכת את השרה ואת המשרד על המיזם החדש של "ישראל קוראת" – חודש הקריאה והספרות, וגם רשמה לפניה את הנתונים המבורכים בעלייה במספר הקוראים בספריות הציבוריות והמשתתפים באירועי התרבות.

זבולון אורלב: תודה רבה לכולם, הישיבה נעולה.